पाएं अपने शहर की ताज़ा ख़बरें और फ्री ई-पेपरडाउनलोड करें
ग्राम पंचायत मंगलाना के ग्राम नाका बस्ती की मनरेगा महिला श्रमिकों ने शुक्रवार को ग्राम विकास अधिकारी के खिलाफ प्रदर्शन करते हुए पंचायत मुख्यालय का घेराव किया। महिला श्रमिकों ने ग्राम विकास अधिकारी नरेश मीणा पर दो दिन से कार्यस्थल पर जाकर उपस्थित श्रमिकों के भी अनुपस्थिति लगाने का आरोप लगाया है। इस घटना को लेकर महिला श्रमिक मनरेगा कार्य को छोड़कर पंचायत मुख्यालय पहुंची और यहां पर दो घंटे तक परिसर में ही बैठी रही।
उधर ग्राविअ मीणा का कहना है कि पंचायत समिति अधिकारी के कहने पर मेट ने ही हाजिरी ली व जो उपस्थित नहीं थी उनके ही गैर हाजिरी लगाई गई है। मामले की गंभीरता को समझकर ग्रामीणों ने पुलिस चौकी मंगलाना में इसकी सूचना दी। पुलिस के हस्तक्षेप और कोरोना गाइड लाइन का हवाला देने पर मामला शांत हुआ।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva zho_Hant eng_Latn